'Ne znam je li Neron bio pijan kad je zapalio Rim, ali ja jesam'

Kad smo vidjeli da je vrag odnio šalu, počeli smo gasiti, ali kao što vidite, nismo bili baš uspješni, priča Martin Š. (20), koji je nakon fešte namjerno zapalio svoj Seat. Sad kaže da štedi za Mercedes

<p>Nakon fešte u prijateljevoj klijeti <strong>Martin Š.</strong> (20) iz potkalničkog naselja, udaljenog 15-ak kilometara od Križevaca, došao je doma pred jutro, totalno pijan! Uzeo je kanistar s pet litara benzina i sve izlio po unutrašnjosti svoje Seat Cordobe parkirane u bakinom dvorištu. Potom je bacio upaljač s otvorenim plamenom i udaljio se. Buktinja je uskoro osvijetlila noć.</p><p>- Ne znam je li Neron bio pijan kad je zapalio Rim, ali ja jesam kad sam zapalio auto - kazao nam je 20-godišnji Martin.</p><h2>POGLEDAJTE VIDEO</h2><p>Dok su pili u klijeti s prijateljem koji ga je dopratio do bakine kuće, razgovarali su kako dati obol najluđoj noći. Vršnjaci nisu Martinu vjerovali kad im je rekao da će zapaliti auto koji je prije dvije godine platio 3000 eura.</p><p>- Prijatelj i ja smo nakon pet minuta ipak malo došli k sebi te sam iz garaže uzeo vatrogasni aparat, a on crijevo i počeli smo polijevati unutrašnjost automobila, ali kako vidite nismo baš bili uspješni...</p><h2>Sad skupljam za Mercedes</h2><p>Trebalo je proći 10-tak minuta dok vatrena stihija nije progutala crveni seat. Doduše, možda neki od dijelova limari bi imali “prođu“ na tržištu, ali šteta je više od 2000 eura. Dok smo razgovarali s mladićem koji je napravio, kako i sam kaže - luđački potez, ali se opravdava da za razliku od onih koji pale po gradovima tuđa vozila i kontejnere on i prijatelj su se “ogrijali“ u hladno jutro na vatri koju je on iskeširao i koje će se sjećati dok je živ.</p><p>Nakon ovog “podviga“ za rubriku vjerovali ili ne, Martin se idućeg tjedna vraća na radno mjesto i kaže kako počinje sa štednjom jer ima namjeru kupiti Mercedes.</p><p>Pita li smo ga - čeka li i taj automobil ista sudbina nakon jednog sličnog pijanstva?</p><p>- Ma neeee. Svakoj ludosti dođe kraj - rekao je Martin. </p><h2>'Auto nije bio ništa kriv'</h2><p>Martin Š. nije se htio fotografirati, bilo mu je previše neugodno zbog sumanutog čina, ali dozvolio je da snimimo kako je nakon požara izgledao crveni Seat.</p><p>Žao mu je, kaže, nije automobil ništa bio kriv, ali u noći pijanstva jednostavno ga je prebacilo i požar je progutao auto. </p>